**Proces și apărare**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce n-aveți gândirea luminată

și suferiți cu toți de-o boală grea

considerând că dreapta judecată

nu se aplică la persoana mea?

Nu am cerut o funcție înaltă

să ma înclei de-al tronului catran,

De ce vă sunt în suflete o haltă

la care poposiți fără program?

De ce vă erijați în crematorii

arzând proiecte ce străine vi-s,

crezând c-ați devenit judecătorii

ce hotărăsc dreptatea în parvis?

Nu am dorit a voastră epopee

în negrul conștiintei patrulând

Eu îmi trăiesc interna odisee

pe valuri de legendă navigând.

De ce-mi fixați parâme de furie

de prova unui gând atât de cert?

Nu îmi doresc să am în farfurie

Fărâme de robie la desert.

Nu voi lupta pentru o falsă stemă,

pentru averi n-oi deveni soldat.

De ce gândiți că sunt o contratemă

de mă feresc de-al vostru abcedat?

Eu înțeleg a voastră stăruință

să prindeți în urechi rostogoliri

de conturi în a lumii trebuință,

Dar eu ascult a’ inimii simțiri.

Nu am țintit ca banul să îmi fie

Drept unic țel, o viață fără rost.

Eu am ales să cred că-n poezie

Voi regăsi averii adăpost.

Nu vom pulsa spre-aceleași idealuri

E o eternitate între noi

Voi vreți averi, eu adumbriri de lauri

De ce porniți cu versul un război?

V-ați pus pe frunte fadă diademă

și stăpiniți al banului regat

Dar crezul meu n-o să vă fie trenă

Își va urma parcursul renegat.